31997R1482
L 200/46
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ № 1482/97 НА КОМИСИЯТА
от 28 юли 1997 година
относно разпоредби за прилагане на Регламент № 122/96 на Съвета относно установяване на благоприятно тарифно третиране при внос на определени стоки в свободните зони на Азорските острови и Мадейра на основание на крайната им употреба
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 122/96 на Съвета от 22 януари 1996 г.относно установяване на благоприятно тарифно третиране при внос на определени стоки в свободните зони на Азорските острови и Мадейра на основание на крайната им употреба (1), и по-специално членове 2 и 3 от него;
като има предвид, че молбата на португалските власти по реда на член 2, параграф 1 от Регламент (ЕО) № 122/96 засяга само свободната зона на Мадейра;
като има предвид, че с оглед цитираната молба и развитието на стопанските дейности в свободната зона на Мадейра, Комисията трябва да състави списък на стоки, подлежащи на освобождаване от митнически сборове по реда на член 2 от Регламент (ЕО) № 122/96, при условие че тези стоки са предназначени за значително преобразуване по смисъла член 24 от Регламент (ЕИО) № 2913/92 на Съвета от 12 октомври 1992 г. относно създаване на Митническия кодекс на Общността (2), последно изменен с Регламент № 82/97 (3);
като има предвид, че е подходящо да се определят контролни мерки, гарантиращи допускането на стоките за благоприятно тарифно третиране, поради крайната им употреба по реда на членове от 291 до 304 от Регламент (ЕИО) № 2454/93 на Комисията (4), последно изменен с Регламент № 89/97 (5); като определи разпоредби за прилагането на Регламент (ЕИО) № 2913/92, както и че операциите по крайната употреба на стоките се извършват в свободната зона на Мадейра според нормативната база за свободните зони, определена в членове от 799 до 842 от Регламент (ЕИО) № 2454/93;
като има предвид, че мерките на търговската политика се прилагат, когато стоките се внасят за крайна употреба;
като има предвид, че мерките, предвидени в настоящия регламент, са в съответствие със становището на Комитета по Митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Съгласно условията на членове 1 и 2 от Регламент (ЕО) № 122/96 митническите сборове, прилагани за стоки, пуснати в свободно обращение в свободната зона на Мадейра, изброени в списъка в приложение I, се суспендират съгласно условията, определени в членове 2 и 3, до 31 декември 2005 г.
Член 2
1. Митническите органи, отговарящи за надзора на свободната зона на Мадейра, издават разрешителни по реда на член 291, параграф 2 от Регламент (ЕИО) № 2454/93 при писмено заявление от заинтересованото лице.
2. Заявлението отговаря на образеца в приложение II. В допълнение към изискваната информация по реда на член 291, параграф 3, заявителят посочва в заявлението за изискваната информация по различните точки, включени в образеца. Заявленията се подписват собственоръчно и се датират.
3. Разрешителното за допускане на стоките за свободно обращение по благоприятно тарифно третиране се съдържа в образеца в приложение III.
Член 3
1. Пуснатите стоки в свободно обращение в свободната зона с нулева ставка съгласно настоящия регламент остават под митнически надзор по реда на член 82 от Регламент (ЕИО) № 2913/92.
2. Всички операции по крайната употреба трябва да се вписват в стоковите описи по реда на член 293, буква б) и член 817 от Регламент (ЕИО) № 2454/93.
3. В стоковите описи се включва и следната допълнителна информация:
а)
данни за стоките, пуснати в свободно обращение под режим за крайна употреба;
б)
данни за предназначената крайна употреба;
в)
данни за продуктите, резултат от предназначената крайна употреба.
4. Пуснатите стоки с нулеви ставка по реда на параграф 1 са предмет на следните условия:
а)
продуктите, резултат от предназначената крайна употреба трябва да са снабдени с доказателство, че преобразуването им е по реда на член 24 от Регламент (ЕИО) № 2913/92;
б)
за други продукти:
-
при износ, представяне на декларация за износ,
-
при унищожаване извън територията на свободната зона, представяне на разрешително за това действие; отпадъците или скрапът, получени след унищожаването, трябва да преминат през митническо третиране, предвидено за стоки, които не са от Общността,
-
когато стоките се използват за цели, различни от предвидените по реда на настоящия регламент, се облагат с митни сборове.
Член 4
Настоящият регламент влиза в сила на третия ден след датата на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 юли 1997 година.